google/wiki40b huggingface dataset:
Conduct unbecoming an officer and a gentleman

Conduct unbecoming an officer and a gentleman er et engelsk uttrykk fra den militære strafferetten i flere (angelsaksiske) land og beskriver en straffbar handling som kan påtales ved krigsrett. På norsk kan straffebudet oversettes som «adferd som anses utilbørlig for en offiser og gentleman». Formålet er å forebygge og straffe oppførsel som skader den aktelse og tillit som er nødvendig for stillingen som befalingsmann med hensyn til den militære underordning.
Som det meste av angelsaksisk rett har straffebudet sin opprinnelse i Storbritannia. Det var ikke en del av krigsartiklene, men ble ansett som et lovbrudd etter common law i det 18. og 19. århundre. For eksempel ble oberst sir J. Eamer stilt for krigsrett i 1813 «For behaving in a scandalous, infamous manner, such as is unbecoming the character of an officer and a gentleman». Straffebudet ser ut til å først ha blitt kodifisert i den britiske marinedisiplinærloven av 10. august 1860, hvor det i § 24 heter at «Every Officer subject to this Act who shall be guilty of Cruelty, or of any scandalous or fraudulent Conduct, shall be dismissed with Disgrace from Her Majesty's Service; and every Officer subject to this Act who shall be guilty of any other Conduct unbecoming the Character of an Officer shall be dismissed, with or without Disgrace, from Her Majesty's Service.»
I USA er straffebudet nedfelt i militær straffelov § 133.
I populærkulturen er uttrykket blant annet kjent fra spillefilmen En offiser og en gentleman.
Leontios

Bakgrunn

Leontios var født i Isauria i Lilleasia (sør i dagens Tyrkia og var fra ung alder utdannet soldat. Han kom fra en fornem isaurisk slekt.
Han var strategos (hærfører) under keiser Konstantin IV. I 686, under Justinian II, ledet han den østromerske hæren til seier mot araberne i Georgia og Armenia. I Armenia anrettet han store ødeleggelser. Då erobret han nye områder i Kaukasus (Aserbajdsjan og Albania (Kaukasus)). Hans seire muliggjorde en avtale mellom den arabiske kalif Abd al-Malik og keiseren. Krigen mot araberne ble gjenopptatt i 692 under Leontis’ ledelse, men han ble denne gang slått militært ved Sebastopolis, et nederlag som ble påført ham fordi mange av hans tvangsrekrutterte slaviske styrker skiftet side under slaget.
Som resultat av dette falt han i unåde og ble fengslet av Justinian II.
Etter tre år ble han hentet tilbake og gitt kommandoen over themaet (militærdistriktet) Hellas. Leontios utnyttet denne anledningen til å oppildne til opprør mot keiseren. Han lot spre et rykte i Konstantinopel om at keieren hadde planer om å myrde patriark Kallinikos I og deretter anrette en massaker i bybefolkningen. Da mange uten videre var villig til å tro det verste om Justinian, ble ryktet trodd.

Keiser

Det kom til folkeopprør, Justinian ble styrtet, og med patriarkens støtte overtok Leontios keiserverdigheten (695). Han var en representant for de fornemme og velhavende befolkningsskikt, slike som hadde fått meget å lide under Justinians hensynsløse skatteinnkreving. Han fikk den gamle keiseren forvist til Krim.
I 695 begynte den arabiske fremmarsj mor det bysantinske eksarkat Afrika. Den svært sterke arabiske stridsmakt under Hassan ibn al-Numan okkuperte først Kairouan og erobret i 697 til slutt Kartago, som var kovedstad for eksarkatet Kartago. Dem bysantinske flåte som ble sendt av sted av Leontios i 698 kjempet med vekslende hell, klarte ikke å gjenerobre Kartago, og måtte til slutt trekke seg tilbake til Kreta. Der avventet den forsterkninger, og bare noen få afrikanske byer forble på bysantinsk hånd.
Soldatene frykltet straff for å ikke ha strukket til under frelttoget i Afrika og gjorde opprør mot sin admiral. De innsatte en germansk sjømann ved navn Apsimos til leder for flåten. Apsimos skiftet navn til Tiberios III og seilte tilbake til Konstantinopel. Der hadde pesten herjet i flere måneder.

Avsettelse, henrettelse

Med lokal støtte fikk Apsimos ved forræderi inntatt Konstantinopel, og så fikk han Leontios avsatt. Han straffet også Leontios ved å skjære av ham nesen, og forviste ham til et kloster.
Tiberios III ble selv avsatt av den tidligere keiser Justinian II som ledet et opprør fra Krim i 705. Den 15. februar 706 ble begge de tidligere opprørskeiserne Leontios II og Tiberios III ført til hippodromen i Konstantinopel hvor de ble stilt for retten, dømt og henrettet.
Glitter (album)

Glitter er den japanske artisten Kayas første soloalbum, og ble utgitt 27. desember 2006. 
Kaya er tidligere vokalist i gruppa Schwarz Stein og flere av sangene på albumet er skrevet av tidligere Schwarz Stein-medlem Hora, i tillegg til Kalm fra Velvet Eden. Alle sangtekstene er skrevet av Kaya.
Caesariatoplia

Utseende

Små, tettbygde, rødbrunlige oldenborrer. Kroppen er kledt med lyse skjell. Hodet er avrundet trapesformet og litt flatt. Pronotum er jevnbredt i den bakre halvdelen, avsmalnende forover i den fremre, med en brem av korte, stive børster langs ytterkanten. Dekkvingene er noe hvelvede og rundede.

Utbredelse

Slekten er endemisk for Madagaskar, Komorene og omkringliggende øyer (Maskarenene).
Hesby kirke

Bygningen

Det er ikke fastlagt nøyaktig når kirken ble bygget, men en antar at det kan ha vært rundt 1250. Den er nevnt i Diplomatarium Norvegicum fra 1309.
Vinduene i kor og skip har gotiske buer, men buedelen virker påskjøtet og det er sannsynlig at vinduene opprinnelig har vært rektangulære. Bindesteinene på kirkens vestvegg viser at den opprinnelig har hatt tårn. Portalen var opprinnelig i sør, men ble i 1871 flyttet til det nybygde våpenhuset i vest.
Ved en omfattende restaurering i 1959–1960 under ledelse av arkitekt Valdemar Scheel Hansteen, fikk kirken sakristi, nye benker og alterring, elektrisk oppvarming og nye lysekroner.
Tadashi Nakamura

Japans herrelandslag

Tadashi Nakamura spilte 16 landskamper for Japans herrelandslag.
Blodhaleblådue

Beskrivelse

Blodhaleblåduen er 25-28 centimeter lang. Fjærdrakten er hovedsakelig blå. Nakke og hals er sølvfarget blågrå. Øvre deler av kroppen er sølvgrå, brystet er blågrått og går over til mørkere blå på buken. Halen er dypt rødfarget. Hodet er blått, med et rødt fjærløst område rundt øyet. Føttene er røde. Nebbet er grønt med en gul spiss.

Utbredelse og habitat

Blåhaleblåduen foretrekker fuktige tropiske skoger eller fuktige subtropiske og tropiske fjellskoger. Den er endemisk for Madagaskar, og finnes i nordlige og østlige deler av landet
Kjørholttunnelen

Oppgradering

Kjørholttunnelen og Bambletunnelen var stengt for oppgradering fra 21. april 2017 til 31. august 2018. Det ble sprengt ut nye løp, slik at begge tunnelene fikk to løp, med tilsammen fire kjørefelt. Kombinert med en ny Grenlandsbru vil anlegget inngå i den nye motorveistrekningen E18 Langangen – Grimstad.
Bånsull

Bånsull, barnesull, vuggevise eller god-natt-sang er sanger som synges for å roe barn når de skal sove. Mange bånsuller er gamle folkeviser, og det er i stor grad disse gamle god-natt-sangene som kalles bånsuller. Navnet kommer av ordene barn (bån) og sulle. Man skal sulle barnet i søvn med en rolig sang. En snakker også om å lulle i søvn, jf. den opprinnelig svenske Byssan lull. Engelsk lull (som i lullaby = vuggevise) og tysk lullen (vugge) har samme opprinnelse.
Folklorister skiller mellom god-natt-sanger og svævingssanger (av verbet svæve som betyr å få til å sove). Svævingssang brukes for babyer som må synges helt inn i søvnen. Slik sang trenger ikke ha meningsfullt innhold, kan gjerne improviseres, men de må være jevnt rytmiske og vare ved helt til barnet sover. God-natt-sangen brukes til større barn. Det er en sang som synges som en del av leggeritualet. Sangen har meningsfull tekst og kan gjerne være kort. Disse sangformene er naturligvis ikke barnetradisjon.
I klassisk musikk kalles bånsuller berceuse, som er et fransk ord for bånsull. Den antagelig mest kjente bånsullen er Johannes Brahms' sang Wiegenlied. Av norske bånsuller er Gjendines bådnlåt blant de mest kjente. Edvard Grieg hørte den av den unge seterjenta Gjendine Slålien på Skogadalsbøen i Jotunheimen. Han skrev den ned, og arrangerte den for piano.
Av en mengde tradisjonelle og populære vuggeviser på norsk kan nevnes Byssan lull, Trollmors vuggevise, Den lille Ole med paraplyen, Sulla meg litt, Ha takk, O Gud, for dagen, Lykkeliten, Kvelden lister seg på tå, Sov, du vesle spire ung,  Kjære lille gutten min, Fager kveldssol smiler, Nå lukker seg mitt øye, Sov du, vesle vennen min, Om kvelden, So ro, Lillemann, Jeg er trett og går til ro, Jens Gunderssens Vuggevise og Kolbein Falkeids Vuggevise framført av Vamp.
AGP

Accelerated Graphics Ports (AGP) (no. akselerert grafikkport), også kjent som Advanced Graphics Port, (no. avansert grafikkport) er en høyhastighets punkt-til-punkt kanal for tilkobling av grafikkort på et hovedkort i en datamaskin. Dens hovedoppgave er å assistere 3D-akselerasjonen i datamaskinens grafikk. Noen hovedkort er konstruert med flere uavhengige AGP-kontakter.
AGP er tregere enn dagens PCI Express, men raskere enn PCI. AGP er byttet ut til fordel for PCI Express.
Hargeisalerke

Utbredelse

Den er endemisk til det nordvestlige Somalia.
Fidget spinner

En Fidget-spinner er en slags stressnedsettende leke som tok hele verden med storm da den kom ut i april 2017. Den ble oppfunnet allerede i 1993, men tok ikke av før i 2017. Den simple ideen har grunnlag i et kulelager i midten med tre armer rundt, og finnes i alt fra plast til metall. 
Spinneren er mest populær blant unge, og blir stadig mer utbredt på skoler verden over. Mange skoler har valgt å forby dem i skoletiden grunnet stor distrahering blant elever, mens andre skoler tillater dem fordi de mener det hjelper for konsentrasjonen.
Changtu

Changtu (kinesisk: 昌图县; pinyin: Chāngtú Xiàn) er et fylke i byprefekturet Tieling i provinsen Liaoning i Folkerepublikken Kina. I 1999 var folketallet der på 1 016 431 innbyggere.
I dette fylket møtes elvene Xiliao He og Dongliao He og fortsetter som Liao He.

Jernbane

Hada-banen, en høyhastighetsbane åpnet i 2012, går gjennom området fra Harbin til Dalian.

Vei

Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.
Kuppet i Kambodsja i 1997

Konflikten

I henhold til Pariskonferansen fra 1991 skulle det avholdes frie valg i Kambodsja i 1993. Valget endte med at Prins Norodom Ranariddhs rojalistiske parti, FUNCINPEC, fikk 45,5 prosent av stemmene, etterfulgt av Hun Sens Det kambodsjanske folkepartiet (det tidligere kommunistpartiet) og Son Sanns liberaldemokratiske buddhist-parti. Til tross for seieren måtte Ranariddhs FUNCINPEC forhandle frem et regjeringssamarbeid med Hun Sen. De ble enige om at Ranariddh og Hun Sen skulle dele statsministerposten.
I 1997 førte en tvist mellom Hun Sen og Norodom Ranariddh til at regjeringen brøt sammen og de to fraksjonene begynte å kjempe mot hverandre. Det hele utviklet seg til en militær konflikt, hvor flere mennesker ble drept i kampene. Selve hendelsen ble av mange medier ansett som et statskupp fra Hun Sens side, dette til tross for at ingen seriøs og nøytral undersøkelse av hendelsene noensinne ble gjennomført.
Etter at rojalistenes motstand var blitt slått ned i Phnom Penh, fortsatte kampene i de nordlige provinsene. FUNCINPEC hadde slått seg sammen med geriljaen Røde Khmer, og kjempet mot Hun Sens styrker inntil nederlaget var et faktum i august 1997.
Som et følge av konflikten måtte Prins Ranariddh flykte i eksil. Flere andre FUNCINPEC-ledere måtte også forlate landet, skjønt flere ble skutt før de kom så langt. Mange av dem som klarte å rømme kunne trygt returnere før valget av nasjonalforsamlingen i 1998.
Xeris spectrum

Utseende

Kroppen er sylindrisk, uten en innsnørt «midje». Hodet er bredest bak øynene. Antennene er trådformet. Begge kjønn er like store, mellom 12 og 28 millimeter.  Kroppen er skinnende og har en mørk brun-svart farge. Bak fasettøynene og på brystets sider er noen lyse, hvite flekker. Beina er orange-røde. Hanner hard brunere ringer rundt leggen (tibia).  Vingene er er klaremed et tydelig årenett. Hunnens eggleggningsrør er kraftig og like langt som eller litt lengre enn kroppen. 
Hunner har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges.
Larvens kropp er sylindrisk, den mangler bukføtter og beina er svært korte.

Levevis

Xeris spectrum finnes i åpen furuskog. Hanner begynner ofte å fly noen dager tidligere enn hunnene.
Hunnen borrer eggleggningsrøret inn i treet, litt under barken. Her legges eggene. Dersom hun legger ubefruktede egg vil de klekke som hanner. Hunnene legger egg i bartrær, vanligvis gran, furu og lerk
Larven er radikalt forskjellige fra de voksne, både i levevis og i kroppsbygning. Sammen med egget fulgte det med noen soppceller av en tredrepende barksopp. I Norge er det særlig soppartene Amylostereum areolatum,  granlærsopp (Amylostereum chailletii) og einerlærsopp (Amylostereum laevigatum).  Disse begynner å spire til sopphyfer som produserer enzymer og treverket blir brutt ned. Den nyklekte larven får lett tilgang på mat, nedbrutt treverk, på grunn av soppen. De gnager i treet og soppen følger etter. Etterhvert som larven gnager utvider gangen seg i bredde. Bak larven ligger det igjen trespon og avføring. Like før puppestadiet lager larven et lite puppekammer omtrent 2 cm inn i treet.
Xeris spectrum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) barvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen. Hele utviklingen fra egg til voksen tar flere år.

Utbredelse

Xeris spectrum har vid utbredelse og finnes i store deler av Europa, Asia, Afrika og Nord-Amerika.
Bork Rigel

Bork Rigel (født i 18.05 1988, død 17.09 2013) var en norsk travhingst etter Alm Rigel og Linsi. Løpskarrieren strakk seg fra 1991 til 2003. Han startet i 345 løp og vant 168 av dem før han la opp. Bork Rigel tjente 13 695 673 kr, mer enn noen annen norsk travhest (pr. 1. januar 2012). Rekorden på 1.20,4/km ble satt i 2000. Hovedkusk for hesten var Jomar Blekkan, men i sin siste start ble den kjørt av Per Oleg Midtfjeld, mannen bak Steinlager.
På Leangen Travbane arrangeres Bork Rigels Minneløp hvert år, et løp som Järvsöfaks har vunnet 6 ganger på rad.
Journey Prize

Journey Prize er en canadisk litteraturpris som årlig deles ut av McClelland & Stewart og Writers' Trust of Canada for beste novelle publisert av en ny forfatter i et canadisk litterært tidsskrift. Prisen kan deles ut fordi forfatteren James Michener donerte sine canadiske royalties for romanen sin Journey.
Vinneren av prisen velges ut blant de fortellinger som får være med i årets volum av The Journey Prize Stories, som blir publisert hver høst av McClelland & Stewart.
Vinneren av prisen i 2000, Timothy Taylor, var den første forfatteren som fikk tre fortellinger publisert samme år.
Nordsulawesisk hjortesvin

Sørsulawesisk hjortesvin

Det finnes også en populasjon av hjortesvin helt i sørøst på Sulawesi. Denne blir i dag regnet som en underaret av B. celebensis og er kjent som sørsulawesisk hjortesvin eller Bola Batu hjortesvin (B. c. bolabatuensis). Kan hende er også dette hjortesvinet en egen art, men informasjonen om det er så sparsom at man ikke har kunnet konkludere med dette nå. Det ble opprinnelig regnet som en underart til B. babyrussa, på linje med de andre, men når disse ble omklassifisert som egne arter ble det plassert som en underart til B. celebensis.

Annet

Tidligere fantes det hjortesvin over hele Sulawesi, men i dag er det bare kjent at det nordsulawesiske hjortesvinet finnes på den nordlige armen av øya. Det finnes imidlertid også hjortesvin i sentrale størk av Sulawesi, men disse er så lite tilgjengelig at forskerne ikke vet om det er nordsulawesisk hjortesvin eller en annen art eller underart. En skalle som ble funnet ved Kulawi, sentralt på øya, skiller seg imidlertid fra andre hjortesvin gjennom blant annet å være spesielt smal og gjennom å ha en underkjeve bestyrket med forholdsmessig lange premolarer. Sammenlignet med de andre hjortesvinene mente noen forskere at skallen var mest lik Malenge hjortesvinets, men de understreket at mer data er nødvendig for å kunne trekke noen sikre konklusjoner. I den sørlige sentrale delen av Sulawesi er det også gjort funn av en gåtefull hjortesvinskalle, som hverken passer med Kulawiskallen eller andre kjente hortesvinskaller.
Pingyi

Pingyi (kinesisk: 平邑县; pinyin: Píngyì Xiàn) er et fylke i provinsen Shandong i Folkerepublikken Kina. Det ligger under byprefekturet Linyi.
Befolkningen i 1999 var på 976 322.

Administrative enheter

Pingyi består av 14 storkommuner og to kommuner.
Storkommuner: Pingyi, Zhongcun, Bianqiao, Tongshi, Difang, Zhengcheng, Baiyan, Wenshui, Baotai, Bolin, Wutai, Liuyu, Fengyang, Linjian.
Kommuner: Ziqiu, Weizhuang.

Samferdsel

Kinas riksvei 327 løper gjennom området. Den fører Heze i Shandong til Lianyungang i Jiangsu.
Rundballepresse

En rundballepresse er en type høyballepresse i form av et traktorredskap som hovedsakelig brukes til å presse sammen gress, høy eller halm til rundballer. Enkelte typer presser brukes også til å presse andre ting, som mais, flis, søppel og annet. Størrelsen på ballene kan variere mye, fra ca. 150 kg og opp til over ett tonn, avhengig av hva man presser, og særlig er det avhengig av tørrstoffinnholdet på det man presser, samt hvordan pressa brukes og er innstilt. Rundballepressa er vanligvis montert bakpå en traktor og drives av kraft fra traktorens motor. Pressa har et system som automatisk binder sammen den ferdige rundballen, og såkalte kombipresser har også et system som pakker inn ballen i tynn, elastisk plast, såkalt strekkfilm.
Bruken av rundballer har økt betydelig siden de første spede forsøk tidlig på 1980-tallet, og en regner med at per i dag så blir omtrent halvparten av alt gresset i Norge høstet i form av rundballer. Rundballepresser produseres av mange maskinprodusenter rundt omkring i verden, og i Norge er det en produsent: Orkel, på Fannrem i Sør-Trøndelag.
Oslo kommunes pris for god byarkitektur

Oslo kommunes pris for god byarkitektur, kalles også Oslo Bys arkitekturpris i kommunens dokumenter, er en pris som ble etablert i 2002 og kan tildeles for «alle typer byggverk og bygde omgivelser som gjennom sin utforming og sitt samspill med sted og miljø bidrar til å heve, fornye og utvikle kvaliteten på de bygde omgivelser». 
Prisen består av en plakett som settes på eller i byggverket, et diplom og et pengebeløp på minimum kr 10 000.

Tildeling

Prisen kan ikke søkes, men alle kan foreslå prisvinnere. Forretningsutvalget i Oslo kommune tildeler prisen etter forslag fra bystyrets byutviklingskomité, og den deles ut av ordføreren.
Jean Tigana

Karriere som spiller

Tigana begynte sin profesjonelle karriere i Toulon. Han gikk til Lyon i 1978 og deretter til Bordeaux. Han var med på det franske landslaget som vant EM 1984 etter at de slo Spania i finalen. Tigana spilte på Bordeaux' midtbane i åtte år, og var med på å vinne tre ligatitler og tre cuptitler, i tillegg til at de kom langt i europacupen ved to anledninger. De tapte semifinalen i europacupen og cupvinnercupen i henholdsvis 1985 og 1987. I 1989 gikk han til Olympique Marseille og avsluttet karrieren der etter 1990/91-sesongen.
På landslaget utgjorde han sammen med Michel Platini, Luis Fernández og Alain Giresse det såkalte «magiske kvadratet» (le Carré Magique). Tigana scoret sitt eneste landslagsmål mot Ungarn i VM-sluttspillet i 1986.

Karriere som trener

Tigana hadde sin første trenerjobb i Lyon. Han trente dem fra 1993 til 1995, da han gikk til AS Monaco, der han ble til 1999.
Han overtok managerjobben i den engelske klubben Fulham i 2000, og var med på opprykket fra første divisjon til Premier League. Han fikk sparken i april 2003.
I oktober 2005 signerte han et to og et halvt års kontrakt med den tyrkiske klubben Beşiktaş. Denne sesongen vant Beşiktaş deres første cuptittel på åtte år. Like etter at Beşiktaş vant den tyrkiske cupen i 2007, kunngjorde Tigana at han ville forlate klubben etter endt sesong. 25. mai 2010 ble Tigana igjen trener for Ligue 1-klubben Bordeaux, han overtok jobben etter Laurent Blanc.  I 2012 var han noen måneder i kinesiske Shanghai Greenland FC som trener, før Nicolas Anelka overtok.
Gindanes

Utseende

Middelsstore smygere som utmerker seg med for familien uvanlige fargetegninger. Vingene er lyst gråbrune (nesten sandfargede) med mørkbrune tegninger: en flekk i den fremre delen av bakvingens ytterkant, forvingens spiss er mørk, og det er et mørkt tverrbånd litt utenfor midten av forvingen. Forvingen har dessuten gjerne noen små, hvite flekker. Larven er naken og grønn.

Levevis

Larvene lever på busker og trær i slekten Desmopsis (Annonaceae).

Utbredelse

Alle lever i den Neotropiske region (Sør- og Mellom-Amerika).
Ullensvang prestegård

Ullensvang prestegård ligger like nordvest for Ullensvang kirke på Lofthus i Hardanger.
Gården er nevnt første gang i 1309, og det har vært prestegård her kontinuerlig siden, med et lite opphold på første halvdel av 1600-tallet, da det var prestegård i  Kinsarvik. Flere hovedbygninger gjennom historien er kjent. Den nåværende ble oppført etter at den forrige ble revet i 1865, under sogneprest Hans Irgens. Det er et halvannen etasjes laftebygg med liggende panel og saltak. Hos Opplysningsvesenets fond påpekes likheter med Linstows typetegninger for prestegårder på landet, utarbeidet i samarbeid med Jakob Sverdrup.
Hovedbygningen er fredet sammen med tre andre bygninger. En borgstue som antas å være fra første halvdel av 1800-tallet, har form av en røykstue med to rom og svalgang på vestsiden. Et stabbur i halvannen etasje er oppført rundt 1800. Det har svalgang på tre sider. Et naust med hellelagt tak ligger mot strandkanten.
Rally Dakar 2008

Rally Dakar 2008 ville ha blitt det 30. i rekken. Det var planlagt at rallyet skulle starte i Lisboa i Portugal 5. januar 2008 og gå gjennom Europa og Afrika til 20. januar, da det ville ende i Dakar i Senegal.
Rallyet ble 4. januar 2008 avlyst grunnet terrorfrykt i Mauritania (hvor blant annet drapet på en fransk familie fant sted 24. desember 2007)

Deltakere

Totalt 570 lag fra 50 land ville deltatt i rallyet. I 2007 deltok 510 lag.

Løype

Rallyet ville startet i Lisboa i Portugal og gått gjennom Spania, Marokko, Vest-Sahara, Mauritania og Senegal. Rallyets lengde ville vært på 9 273 km. Dette ville vært en hviledag i Atar i Mauritania 13. januar.

Alternativt rally

Arrangørene av Dakar-rallyet vurderte et alternativ gjennom sentral-Europa, i Ungarn og Romania.
Geitmyra

Geitmyra (tidligere blant annet skrevet Gjetemyren) er et løkkehus i Oslo med adresse Tåsenveien 2. Eiendommen er dokumentert tilbake siden 1696. Da tilhørte den borgermester Johan Petersen Bergmann, og eiendommen hadde løkkenummeret 192. Noen få år senere ble eiendommen en del av Ullevål, for så å skilles ut som egen eiendom i 1755. Selve hovedbygningen slik den står i dag har blitt registrert som oppført i 1755 ved eier Johan Carlsen. Hovedbygningen består av to etasjer og er laftet med panel. Den har sidefløy, sidebygning og drengestue.
I 1884 ble eiendommen kjøpt av Oslo kommune for anlegget av Nordre Gravlund. Geitmyra ble fredet i 1924. Nordre gravlunds kapell i Kierschows gate 10 var tidligere låve tilhørende eiendommen.
Geitmyra stod i mange år ubenyttet, men har siden 2011 huset Stiftelsen Geitmyra matkultursenter for barn.

Kulturminne

Geitmyra er et kulturminne og har nummer 86179 i Riksantikvarens kulturminnebase.
Orthomiella

Utseende

Små blåvinger uten stjerter på bakvingene. Begge kjønn er brune på oversiden, men den fremre delen av bakvingen eller roten av begge vingepar kan ha blåaktige skjell. Undersiden er lysbrun eller lysgrå med brune tegninger.

Utbredelse

Slekten er utbredt i Sørøst-Asia.